Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat vaaralliset jätteet (AKT-EU/2102/97/lopull.)



Virallinen lehti nro C 308 , 09/10/1997 s. 0061 - 0062



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat vaaralliset jätteet (AKT-EU/2102/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, A. ottaa huomioon, että Baselin yleissopimus vaarallisten jätteiden maan rajan ylittävien siirtojen ja käsittelyn valvonnasta hyväksyttiin vuonna 1989 kansainväliseksi välineeksi vaarallisten jätteiden tuotannon ja niiden rajat ylittävien kuljetusten aiheuttaman maailmanlaajuisen ongelman ratkaisemiseksi, B. ottaa huomioon, että Baselin yleissopimus tuli voimaan vuonna 1992 ja sisältää nykyisin yli 100 sopimuspuolta, C. ottaa huomioon, että G77-ryhmän, Euroopan komission ja muiden Baselin yleissopimuksen osapuolten erityisestä pyynnöstä vuonna 1995 pidetyssä sopimusosapuolten kolmannessa konferenssissa tähän sopimukseen hyväksyttiin yksimielisesti tarkistus, jossa OECD-maiden vaarallisten jätteiden vienti kolmansiin maihin kielletään kokonaan tammikuusta 1998 lähtien, D. ottaa huomioon, että monissa muissa oikeudellisissa välineissä, mukaan luettuna neljäs Lomén yleissopimus, Afrikkaa koskeva Bamakon yleissopimus, Barcelonan yleissopimus, Väli-Amerikan sopimus ja eteläisen Tyynenmeren aluetta koskeva Walganin sopimus, kielletään vaarallisten jätteiden rajat ylittävä vienti, E. ottaa huomioon toiveen, että kaikki nämä OECD-maiden vaarallisten jätteiden viennin kolmansiin maihin kieltävät välineet pannaan tehokkaasti täytäntöön mahdollisimman pian, F. ottaa huomioon, että Euroopan unioni on muuttanut lainsäädäntöään (ETY/259/93) siten, että siihen on otettu mukaan Baselin yleissopimukseen sisältyvä kielto vaarallisten jätteiden kaupasta, G. ottaa huomioon, että Baselin yleissopimukseen tehtävän tarkistus on ratifioitava vähintään kolmen neljäsosan enemmistöllä sen hyväksyneistä sopimuspuolista, jotta se saisi lainvoiman, H. korostaa alueellisen ja kansainvälisen yhteistyön merkitystä vaarallisten jätteiden synnyttämän kysymyksen asianmukaiselle käsittelylle muun muassa saattamalla Baselin yleissopimuksen tarkistus voimaan oikeana ajankohtana; 1. Kehottaa kaikkia niitä AKT-maita, jotka eivät sitä ole vielä tehneet, toteuttamaan aiheelliset toimenpiteet liittyäkseen Baselin yleissopimukseen, sellaisena kuin se on muutettuna vuonna 1995, sekä vaarallisia jätteitä koskeviin alueellisiin sopimuksiin, erityisesti esimerkiksi Afrikkaa koskevaan Bamakon sopimukseen; 2. Vakuuttaa uudelleen kaikkien OECD-maiden vaarallisten jätteiden kolmansiin maihin suuntautuvan viennin kieltämisen merkitystä tärkeänä toimenpiteenä vaarallisten jätteiden synnyttämän kriittisen ongelman ratkaisemisessa; 3. On tyytyväinen Baselin sopimuspuolien kolmannessa konferenssissa vuonna 1995 hyväksyttyyn yksimieliseen päätökseen (päätös III/1) muuttaa sopimusta siten, että vaarallisten jätteiden vienti OECD:n ulkopuolisiin maihin kielletään kokonaan 1. tammikuuta 1998 alkaen; 4. Korostaa, että Baselin yleissopimukseen tehtävä tarkistus ei salli, että vaarallisten jätteiden kauppakiellosta poiketaan kahden- tai monenvälisin sopimuksin; 5. Vastustaa kaikkia Baselin yleissopimuksen tarkistukseen (ja sen oikeutukseen) muilla sellaisilla poikkeusesityksillä tehtäviä lievennyksiä, jotka sallisivat tiettyjen OECD:n ulkopuolisten maiden jatkaa OECD-maista tulevien vaarallisten jätteiden tuontia 1. tammikuuta 1998 jälkeen; 6. Pyytää kaikkien AKT-maiden ja Euroopan unionin jäsenvaltioiden hallituksia toteuttamaan tarvittavat toimenpiteet, jotta Baselin yleissopimuksen tarkistus ratifioitaisiin ja se voisi tulla voimaan mahdollisimman pian; 7. Pyytää kaikkien AKT-maiden ja Euroopan unionin jäsenvaltioiden hallituksia sekä kaikkia Baselin yleissopimuksen osapuolia noudattamaan omantunnontarkasti hyväksyttyä yksimielistä päätöstä sopimuksen tarkistamisesta ja tekemään kaikkensa tämän tarkistuksen tehokkaaksi soveltamiseksi; 8. Kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle ja Baselin yleissopimuksen sihteeristölle.